Wikidata Daghestania
Res apud Vicidata repertae:Daghestania: insigneDaghestania: insigneDaghestania: vexillumDaghestania: vexillum
res publica  
*Civitas*: Russia  
*Locus*: 43°6′0″N 46°53′0″E  
*Nomen officiale*: Республика Дагестан  
Situs interretialis
**Fines**

*Procuratio superior*: Russia  
*Territoria finitima*: Calmuccia, Territorium Stauropolitanum, Tsetsenia
**Forma**

*Area*: 50 300 chiliometrum quadratum  
*Caput*: Machaczkala  

**Gestio**

*Praefectus*: Sergey Melikov  
*Consilium*: People's Assembly of the Republic of Dagestan  

**Vita**

*Incolae*: 3 133 303  
*Sermo publicus*: Russica, lingua Aghulica, lingua Avarica, lingua Atropatenica, lingua Tsetsenica, lingua Darginensis communis, Cumucica, lingua Lakensis, lingua Lesghica, lingua Nogaica, lingua Rutulica, lingua Tabassaranica, lingua Tsachurica  
*Zona horaria*: Tempus Mosquanum, UTC+3, Europe/Moscow  

**Commemoratio**

*Paean*: State Anthem of the Republic of Dagestan, Dagestan, you holy fatherland  

**Sigla**

*Siglum autoraedarum*: 05
**Tabula aut despectus**

Daghestania: situsDaghestania: situs
**Daghestania** (Russice *Дагестан*) vel pleniter **Res Publica Daghestania** est res publica Foederationis Russicae anno 1921 creata et anno 2010 in Districtum Foederalem Septentrio-Caucasicum inclusa. In parte septentrio-orientali montium Caucasi prope Mare Caspium sita est. Nomen *Daghestania* de radice Turcico *dag*, i.e. *mons*, derivatum est et "terra montium" significat. Daghestaniae metropolis est urbs Machaczkala; ceterae urbes magnae sunt Kislaria et Derbentum. Terekius et Kuma et Gerrhus flumina sunt rei publicae magna.

Historia condensata
-------------------

In eius territorio civilizatio urbana iam per tria millennia duravit. Civitas prima litterata *Imperium Urartum* Transcaucasicum sub dynastia Cheldi a saeculo nono usque ad sextum a.C.n. ibi erat. Daghestania provincia eius borealis fuit. Ibi Urarti prisci ad litus Caspium portum navalem et urbem provincialem *Simudâr* condiderunt, quod, ut nonnulli putant, initium urbis capitalis hodiernae Machaczkalae fuit, quae fortasse urbs veterrima in Foederatione Russica tota est. Tempore Imperii Romani ibi, imperii in angulo boreo-orientali, provincia *Lygia* erat, ubi gentes *Legae* (= Lesgi recentes) praevalebant. Post Romanos, Aevo Medio in terris Daghestaniae regnum Christianum *Sarir* sub potestate gentium Avaricarum situm est et plerumque in pacto cum Imperio Byzantino inter a saeculo sexto ad duodecimum florebat, donec Islamum ab saeculo duodecimo expanderet. 

A saeculo septindecimo ad saeculum undevicesimum Daghestania gradatim in Russiam inclusa est.

*Sedlo* mons Daghestaniae

Civitas hodierna
----------------

Res publica Daghestania superficiem 50,3 milia chiliometrorum quadratorum et 2,1 decies centena milia incolarum habet. Plus quam sexaginta gentes, quarum plus triginta sunt indigenae, Daghestaniam incolunt.

Linguae publicae sunt lingua Russica et linguae regionales gentium Daghestaniae permultae, quarum lingua Lesgica, lingua Avarica, lingua Darginensis, lingua Cumucica, lingua Nogaica usitatissimae sunt. Etiam linguae Andica, Rutulensis, Tabassaranica memorandae sunt.

Notae
-----

1. ↑  I. Hofmannus, *Lexicon Universale*, t. 2, p. 4; C.-M. Gattelp, *Dictionnaire françois-espagnol et espagnol-françois*, p. 516; seu **Dagestania**, vide: F.J. Ruprecht, *Revisio Campanularum Caucasi* (in: *Mélanges biologiques tirés du Bulletin de l'Académie Impérial des Sciences de Saint-Pétersbourg*, tome VI.) - pp. 174, 187, 192.
2. ↑  Russice *Республика Дагестан*
3. ↑  *Список растений гербария флоры СССР*, p. 6
4. ↑   Citatio desiderata *(addito fonte, hanc formulam remove)*
5. ↑  *Tragica Vertentis bellis Persici Historia*, p. 136; seu Lesghi, vide: *Caucasiarum Regionum et Gentium Straboniana descriptio*, p. 102.
6. ↑  De geographia Daghestaniae (in situ officiali administrationis rei publicae) **(Russice)**
7. ↑  De populo Daghestaniae (in situ officiali administrationis rei publicae) **(Russice)**
8. ↑  Constitutio Daghestaniae (in situ administrationis publicae rei publicae)[*nexus deficit*] **(Russice)**
9. ↑  I. Hallenberg, *Disquisitio de nominibus in lingua Suiogothica, lucis et visus cultusque* , p. 349

Nexus externi
-------------

|  |  |
| --- | --- |
|  | **Situs geographici et historici:** *Locus*: 43°6′0″N 46°53′0″E • *OpenStreetMap* • *GeoNames* • Store norske Lexikon • Большая российская энциклопедия |


|  |  |
| --- | --- |
|  | **Vicimedia Communia** plura habent quae ad **Daghestaniam** spectant. |

* Situs interretialis praefecti Rei Publicae Daghestaniae
* Situs interretialis administrationis Rei Publicae Daghestaniae